‘من کی بات’ پروگرام میں وزیراعظم کی تقریر کا متن (25.02.2018)

نئی دہلی۔25 فروری میرے پیارے ہم وطنوں ، نمسکار آج کی ابتدا میں ہی ‘من کی بات’ ایک فون کال سے ہی کرتے ہیں۔ (فون) معزز وزیر اعظم، میں کومل ترپاٹھی میرٹھ سے بول رہی ہوں ۔ 28 تاریخ کو قومی سائنس کا دن ہے … ہندوستان کی ترقی اور اس کی شرح ترقی مکمل طور پر سائنس سے جڑی ہے۔ جتنا ہی ہم اس میں تحقیق اور اختراعات کریں گے اتنا ہی ہم لوگ آگے بڑھیں گے اور خوشحال ہوں گے۔ ۔۔ کیا آپ ہمارے نوجوانوں کہ اختراعات کرنے کے لیے کچھ ایسے الفاظ کہہ سکتے ہیں جس سے کہ وہ سائنسی طریقے سع اپنی سوچ کو آگے بڑھائیں اور ہمارے ملک کو بھی آگے بڑھا .. شکریہ! آپ کے فون کال کے لئے بہت بہت شکریہ. سائنس کے بارے میں بہت سے سوالات میرے نوجوان ساتھیوں نے مجھ سے پوچھا ہے۔ کچھ نہ کچھ لکھتےرہتے ہیں۔ ہم نے دیکھا ہے کہ سمندر کا رنگ نیلے رنگ کا نظر آتا ہے ، لیکن ہم اپنے روزانہ کی زندگی کے تجربات سے جانتے ہیں کہ پانی کا کوئی رنگ نہیں ہوتا ہے۔ کیا ہم نے کبھی سوچا ہے کہ ندی ہو سمندر ہے، پانی رنگین کیوں ہو جاتا ہے؟ یہ سوال 1920 کے دہائی میں ایک نوجوان کے ذہن میں آیا تھا۔ اسی سوال نے جدید ہندوستان کے عظیم سائنسدان کو جنم دیا۔ جب ہم سائنس کی بات کرتے ہیں تو سب سے پہلے، بھارت – رتن سر سی وی رمن کا نام ہمارے سامنے آتا ہے۔ انہیں لائٹ اسکیٹرنگ یعنی روشنی کے پھیلاؤ سے متعلق امتیازی خدمات انجام دینے کے لیے نوبل انعام فراہم کیا گیا تھا۔ ان کی ایک دریافت ‘‘رمن ایفکٹ’’ کے نام سے مشہور ہے ۔ ہم ہر سال 28 فروری کو ‘نیشنل سائنس ڈے’ مناتے ہیں، کیونکہ کہا جاتا ہے کہ اسی دن انہوں نے روشنی کی منتقلی کا اصول تلاش کی تھی۔ جس کے لئے انہیں نوبل انعام سے نوازا گیا تھا۔ اس ملک نے سائنس کے میدان میں بہت سے عظیم سائنسدانوں کو جنم دیا ہے۔ ایک طرف، عظیم ریاضی داں بھاسکر، برہم گپت اور آریہ بھٹ کی روایت رہی ہے تو دوسری علم طب کے شعبے میں سوشروت اور چرک ہمارے قابل فخر ہیں ۔ سر جگدیش چندر بوس اور ہر گووند کھرانہ سے لے کر ستیندر ناتھ بوس جیسے سائنس داں ، یہ ہندوستان کے لیے قابل فخر ہیں ۔ ستیندر ناتھ بوس کے نام پر تو مشہور پارٹیکل ‘بوسون’ رکھا گیا ۔ حال ہی میں مجھے ممبئی میں ایک پروگرام میں شامل ہونے کا موقع ملا ۔ وادھوانی انسٹی ٹیوٹ فار آرٹیفشیل انٹلی جینس کے افتتاح کے موقع پر۔ سائنس کے شعبہ میں جو چمتکار ہو رہے ہیں، ان کے بارے میں جاننا بڑا دلچسپ تھا ۔ مصنوعی انٹلی جینس کے ذریعہ روبوٹس، بوٹس اور مخصوص کام کرنے والی مشینیں بنانے میں مدد ملتی ہے ۔ آجکل مشینیں سیلف لرننگ سے اپنے آپ کے انٹلی جینس کو اور اسمارٹ بناتی جاتی ہیں ۔ اس ٹکنالوجی کا استعمال غریبوں، محروموں یا حاجت مندوں کی زندگی بہتر بنانے کے کام آسکتے ہیں ۔ مصنوعی انٹلی جینس کے اس پروگرام میں میں نے سائنس دانوں سے درخواست کی کہ معذور بھائیوں اور بہنوں کی زندگی خوشگوار بنانے کے لیے کس طرح سے مصنوعی انٹلی جینس سے مدد مل سکتی ہے؟ کیا ہم مصنوعی انٹلی جینس کے ذریعہ قدرتی آفات کے بارے میں بہتر اندازہ لگا سکتے ہیں ؟ کسانوں کو فصلوں کی پیداوار کو لے کر کوئی تعاون کر سکتے ہیں؟ کیا مصنوعی انٹلی جینس صحت کی خدمات تک رسائی کو آسان بنانے اور جدید طریقے سے امراض کے علاج میں معاون ہو سکتے ہیں ؟ گزشتہ دنوں، اسرائیلی وزیر اعظم کے ساتھ مجھے گجرات کے احمدآباد میں ‘آئی کریئٹ ’ کے افتتاح کے لئے جانے کا موقع ملا تھا۔ وہاں، ایک نوجوان نے ایک ایسا ڈیجیٹل آلہ تیار کیا ہے جس میں اگر کوئی بات نہیں کرسکتا تو اس آلہ کے ذریعہ اپنی بات کو لکھتے ہی وہ آواز میں تبدیل ہوجاتا ہے اور آپ اسی طرح بات کر سکتے ہیں جیسے کہ ایک بات کرسکنے والے شخص کے ساتھ آپ کرتے ہیں ۔ میں سمجھتا ہوں کہ ہم مصنوعی انٹیلی جنس کا استعمال ایسے کئی طریقوں میں کرسکتے ہیں۔ سائنس اور ٹیکنالوجی کی قدر غیر جانبدار ہوتی ہے۔ ان میں قدر و قیمت خود بخود نہیں ہوتی ہیں۔ کوئی بھی ویسے ہی کام کرے گی جیسے ہم چاہیں گے۔ لیکن یہ ہمارے اوپر منحصر ہے کہ ہم مشین سے کیا کام لینا چاہتے ہیں ۔ یہاں انسانی مقاصد اہم ہوجاتے ہیں ۔ سائنس کا انسانی پہلو فلاح و بہبود کے لیے ، انسانی زندگی کی بلند ترین اونچائیوں کو چھونے کے لیے استعمال ہے۔ لائٹ بلب کے موجد تھومس الوا ایڈیسن اپنے تجربات میں کئی بار ناکام رہے ہیں۔ ایک بار جب ان سے پوچھا گیا تو، انہوں نے جواب دیا – “میں نے لائٹ بلب نہیں بنانے کے دس ہزار طریقے تلاش کیے ہیں ’’، یعنی ایڈیسن نے اپنی ناکامیوں کو بھی اپنی طاقت بنا لیا ۔ اتفاق سے خوش قسمتی ہے کہ آج میں مہارشی اربندو کی کرم بھومی اوروویلے میں ہوں ۔ ایک انقلابی کے روپ میں انہوں نے برطانوی حکومت کو چیلنج کیا، ان کے خلاف لڑائی لڑی، ان کی حکومت پر سوال اٹھائے ۔ اسی طرح انہوں نے ایک عظیم رشی کے روپ میں، زندگی کے ہر پہلو کے سامنے سوال رکھا ۔ جواب تلاش کر کے انسانی زندگی کو راہ دکھائی ۔ سچائی کو جاننے کے لیے بار بار سوال پوچھنے کا احساس اہم ہے۔ سائنسی دریافت کے پیچھے کی اصل ترغیب بھی تو یہی ہے۔ تب تک چین سے نہیں بیٹھنا چاہیے جب تک کیوں ، کیا اور کیسے جیسے سوالوں کا جواب نہ مل جائے ۔ قومی سائنس ڈے کے موقع پر ہمارے سائنس داں سائنس سے جڑے سبھی لوگوں کو میں مبارکباد دیتا ہوں۔ ہماری نوجوان نسل سچائی اور سائنس کی تلاش کے لیے ترغیب حاصل کریں ، سائنس کی مدد سے سماج کی خدمت کرنے کے لیے محرک ہوں ، اس کے لیے میری جانب سے بہت بہت مبارکباد ۔ دوستوں ، بحران کے وقت حفاظت، آفات ان سبھی موضوع پر مجھے بہت بار بہت کچھ پیغام آتے رہتے ہیں، لوگ مجھے کچھ نہ کچھ لکھتے رہتے ہیں۔ پنے سے شریمان رویندر سنگھ نے نریندر مودی موبائل اَیپ پر اپنے کمینٹ میں پیشہ ورانہ تحفظ پر بات کی ہے۔ انہوں نے لکھا ہے کہ ہمارے ملک میں کارخانے اور تعمیری مقامات پر تحفظ کا معیار اتنا اچھا نہیں ہے ۔ آئندہ مارچ کو ہندوستان کا قومی تحفظ ڈے ہے تو وزیر اعظم اپنے ‘من کی بات’ پروگرام میں تحفظ پر بات کریں تاکہ لوگوں میں تحفظ کو لے کر بیداری پیدا ہو۔ جب ہم عوامی تحفظ کی بات کرتے ہیں تو دو چیزیں بہت اہم ہوتی ہیں۔ ایک وہ جو آفات کے وقت ضروری ہوتی ہے ، آفات کے دوران تحفظ اور دوسری وہ ہےجس کی روز مرہ کی زندگی ضرورت پڑتی ہے یعنی تحفظ روز مرہ کی زندگی میں۔ اگر ہم روز مرہ کی زندگی میں تحفظ کو لے کر بیدار نہیں ہیں ، اسے حاصل نہیں کر پا رہے ہیں تو پھر آفات کے دوران اسے پانا مشکل ہوجاتا ہے۔ ہم سب بہت بار راستوں پر لکھے ہوئے بورڈ پڑھتے ہیں ۔ اس میں لکھا ہوتا ہے : ‘‘دھیان ہٹا ، حادثہ ہوا۔’’ ‘‘ایک بھول کرے نقصان، چھینے خوشیاں اور مسکان’’، ‘‘اتنی جلدی نہ دنیا چھوڑو ، حفاظت سے اب ناطہ جوڑو’’ حفاظت سے نہ کرو کوئی مستی ، ورنہ زندگی ہوگی سستی’’ اس سے آگے ان جملوں کا ہماری زندگی میں کبھی کبھی کوئی استعمال ہی نہیں ہوتا ہے ۔ قدرتی آفات کو اگر چھوڑ دیں تو زیادہ تر حادثات ہماری کوئی نہ کوئی غلطی کا ہی نتیجہ ہوتی ہیں ۔ اگر ہم بیدار رہیں ضروری قوانین پر عملدر آمد کریں تو ہم اپنی زندگی کی حفاظت تو کر ہی سکتے ہیں لیکن بہت بڑے حادثوں سے بھی ہم سماج کو بچا سکتے ہیں ۔ کبھی کبھی ہم نے دیکھا ہے کہ کام کی جگہ پر تحفظ کو لے کر بہت کچھ لکھے ہوتے ہیں لیکن جب دیکھتے ہیں تو کہیں اس پر عمل در آمد نظر نہیں آتا ہے ۔ میری تو درخواست ہے کہ مہانگر پالیکا ، نگر پالیکا جن کے پاس فائر بریگیڈ ہوتے ہیں انہیں ہفتے میں ایک بار یا مہینے میں ایک بار الگ الگ اسکولوں میں جا کر اسکول کے بچوں کے سامنے موک ڈریل کرنا چاہیے ۔ اس سے دو فائدے ہوں گے ۔ فائر بریگیڈ کو بھی ہوشیار رہنے کی عادت رہتی ہے اور نئی نسل کو اس کی تعلیم بھی ملتی ہے اور اس کے لیے نہ کوئی الگ سے خرچ ہوتا ہے ۔ ایک طرح سے تعلیم کا ہی ایک سلسلہ بن جاتا ہے اور میں ہمیشہ اس بات کی اپیل کرتا رہتا ہوں ۔ جہاں تک سانحوں کی بات ہے ، قدرتی آفات کی بات ہے تو ہندوستان جغرافیائی اور ماحولیاتی نقطہ نظر سے تنوع سے بھر پور ملک ہے ۔ اس ملک میں نہ کوئی قدرتی اور انسانوں کے باعث آفات جیسے کیمیاوی اور ٹکنالوجی سے متعلق حادثوں کو جھیلا ہے ۔ آج نیشنل ڈس آسٹر مینجمنٹ اتھاریٹی یعنی این ڈی ایم اے ملک میں آفات سے نمٹنے میں قیادت کر رہا ہے ۔ زلزلہ ہو ، سمندری طوفان ہو ، زمین کھسکنے جیسی آفات کو بچاؤ آپریشن ہو ، این ڈی ایم اے فورا پہنچتا ہے ۔ انہوں نے رہنما خطوط جاری کیے ہیں ، ساتھ ساتھ وہ صلاحیت ساز کے لیے لگا تار تربیت کے کام بھی کرتے رہتے ہیں ۔ سیلاب ، سمندری طوفانی کے خطرے میں ہونے والے ضلعوں میں رضاکاروں کی ٹریننگ کے لیے بھی ‘‘آفات دوست’’ نام کی پہل کی گئی ہے ۔ ٹریننگ اور بیداری کا بہت اہم رول ہے ۔ آج سے دو تین سال پہلے لو لگنے سے ہر سال ہزاروں لوگ اپنی جان گنوا دیتے تھے ۔ اس کے بعد این ڈی ایم اے نے گرمی کی لہر سے نمٹنے کے لیے ورکشاپ کا انعقاد کیا ، لوگوں میں بیداری پیدا کرنے کے لیے مہم چلائی ۔ محکمہ موسمیات نے درست پیش گوئی کی ۔ سب کی شراکت داری سے ایک اچھا نتیجہ سامنے آیا۔ 2017 میں لو سے ہونے والی اموات کی تعداد غیر متوقع طور پر کم ہو کر تقریبا 220 ہوگئی ۔ اس سے پتہ چلتا ہے کہ اگر ہم تحفظ کو ترجیح دیتے ہیں ، ہم تحفظ حاصل کر سکتے ہیں ۔ سماج میں اس طرح سے کام کرنے والے بے شمار لوگ ہوں ، سماجی تنظیمیں ہوں ، بیدار شہری ہوں – میں ان سب کی ستائش کرنا چاہتا ہوں جو کہیں بھی آفت آئے منٹوں میں راحت اور بچاؤ کام میں مصروف ہو جاتے ہیں ۔ اور ایسے گمنا ہیرو کی تعداد کوئی کم نہیں ہے۔ ہماری فائر اور بچاؤ خدمات ، نیشنل ڈس آسٹر ریسپونس فورسز، مسلح افواج، نیم فوجی دستے یہ بھی بحران کے وقت پہنچنے والے جیالے بہادر اپنی جان کی پرواہ کیے بغیر لوگوں کی مدد کرتے ہیں ۔ این سی سی، اسکاؤٹ جیسے ادارے بھی ان کاموں کو آجکل کر بھی رہے ہیں ، ٹریننگ بھی دے رہے ہیں ۔ پچھلے دنوں ہم نے ایک کوشش یہ بھی شروع کی ہے کہ جیسے دنیا کے ملکوں میں مشترکہ فوجی مشق ہوتے ہیں تو کیوں نہ دنیا کے ممالک آفات سے نمٹنے کے لیے بھی مشترکہ مشق کریں ۔ ہندوستان نے اس کی قیادت کی ہے ۔ بی آئی ایم ایس ٹی ای سی ، بنگلہ دیش ، ہندوستان ، میانمار، سری لنکا، تھائی لینڈ بھوٹان اور نیپال ، ان ملکوں کی مشترکہ ڈس آسٹر مینجمنٹ ایکسر سائز بھی کی گئی ، یہ اپنے آپ میں ایک پہلا اور بڑا انسانی تجربہ تھا ۔ ہمیں ایک خطرات کے تئیں بیدار سماج بننا ہوگا ۔ اپنی تہذیب میں ہمیں اقدار کی حفاظت ، اقدار کے تحفظ کے بارے میں باتیں کرتے ہیں لیکن ہمیں اقدار کے تحفظ ، تحفظ کے اقدار کو بھی سمجھنا ہوگا ۔ ہمیں اسے اپنی زندگی کا حصہ بنانا ہوگا ۔ ہم نے اپنی عام زندگی میں دیکھا ہے کہ ہم سینکڑوں بار ہوائی جہاز میں سفر کرتے ہیں اور ہوائی جہاز کے اندر ایر ہوسٹس شروعات میں تحفظ سے متعلق اطلاعات دیتی ہیں ۔ ہم سب نو سو بار انہیں سنا ہوگا لیکن آج ہمیں کوئی ہوائی جہاز میں لے جا کر کھڑا کرے اور پوچھے کہ کون سی چیز کہاں ہے ؟ لائف جیکٹ کہاں ہے ؟ کیسے استعمال کرنا چاہیے ؟ میں دعوے کے ساتھ کہتا ہوں ، ہم میں کوئی نہیں بتا پائے گا ۔ مطلب یہ ہوا کہ کیا جانکاری دینے کا انتظام تھا ؟ تھا ۔ براہ راست اس طرف نظر کر کے دیکھنے کے لیے امکان تھا ؟ تھا ۔ لیکن ہم نے کیا نہیں ۔ کیوں ؟ کیونکہ ہم عادت سے بیدار نہیں ہیں اور اس لیے ہمارے کان ، ہوائی جہاز میں بیٹھنے کے بعد سنتے تو ہیں لیکن ‘یہ اطلاعات میرے لیے ہیں ’ ایسا ہم میں سے کسی کو لگتا ہی نہیں ہے ۔ ویسا ہی زندگی کے ہر شعبہ میں ہمارا تجربہ ہے ۔ ہم یہ نہ سوچیں کہ سیفٹی کسی اور کے لیے ہے ، اگر ہم سب اپنی سیفٹی کے لیے بیدار ہوجائیں تو سماج کی سیفٹی کا احساس بھی مخفی ہوتا ہے ۔ میرے پیارے ہم وطنوں ، اس بار بجٹ میں ‘صاف بھارت’ کے تحت گاؤں کے لئے بایو گیس کے ذریعے waste to wealth اور waste to energy بنانے پر زور دیا گیا۔ اس کے لئے پہل کی گئی اور اسے نام دیا گیا ‘GOBAR-Dhan’ – Galvanizing Organic Bio-Agro Reso مارچ کو پورا ملک ہولی کا تہوار جوش و خروش سے منائے گا۔ ہولی میں جتنی اہمیت رنگوں کی ہے اتنی ہی اہمیت ‘ہولیکا دہن’ کی بھی ہے کیونکہ یہ دن برائیوں کا آگ میں جلا کر خاکستر کرنے کا دن ہے۔ ہولی دلوں کی ساری کدورت بھول کر ایک ساتھ مل بیٹھ کر ایک دوسرے کی خوشی میں شریک بننے کا پرمسرت موقع ہے اور پیار ، اتحاد نیز بھائی چارے کا پیغام دیتا ہے۔ آپ سبھی ہم وطنوں کو ہولی کے رنگ کے جشن کی بہت بہت مبارکباد، رنگ سے بھری مبارکباد۔ یہ ہمارے ہم وطنوں کی زندگی میں رنگ برنگی خوشیوں سے بھرا رہے ، یہی نیک خواہشات۔ میرے پیارے ہم وطنوں ، بہت بہت شکریہ ، نمسکار۔ ۔۔۔۔۔۔۔۔۔۔۔۔۔۔۔۔۔۔۔۔۔